So‘g‘dda Samarqand kunlari bo‘lib o‘tadi

Joriy yilning 7—9-sentabr kunlari samarqandlik bir guruh davlat va jamoat vakillari, tadbirkorlar, sportchilar, ijodkorlar hamda madaniyat va san’at xodimlari Tojikistonning Sug‘d viloyatida bo‘ladi. Bu haqda “Zarafshon” xabar berdi.

Tadbir davomida Sug‘d viloyati markazida Samarqandning sanoat, eksport, turizm salohiyatini aks ettiruvchi ko‘rgazmalar, biznes-forum va san’at ustalari ishtirokida konsert dasturi tashkil etiladi.
Shuningdek, Samarqandning “Dinamo” hamda Sug‘d viloyatining “Xo‘jand” futbol jamoalari o‘rtasida o‘rtoqlik uchrashuvi bo‘lib o‘tadi.